Breaking Dawn-Part 1 ยืนต้อนรับแขกงานวิวาห์ที่อันดับหนึ่งตามเดิมเป็นสัปดาห์ที่สาม
ไม่มีหนังใหญ่เปิดตัวหลัง Thanksgiving และภาพยนต์ทำเงินห้าอันดับแรกเพียงแค่สลับตำแหน่ง
!--AV--> และที่ยังเหนียวแน่นอยู่ตรงที่ 4 เป็นการ์ตูนแอนนิเมชั่นเช่นกัน คือ Arthur Christmas เรื่องราวความพลาดพลั้งของซานตาคลอสที่ทำให้มีเด็กตกสำรวจไปหนึ่งคน ทำให้อาเธอร์ ลูกชายคนเล็กต้องโดดเข้ามาช่วยแก้ปัญหาในนาทีสุดท้าย แต่ที่สวิงตัวจากอันดับ 5 ขึ้นมาเป็นที่ 3 คือ Hugo เรื่องของเด็กกำพร้าที่สถานีรถไฟในกรุงปารีส ผู้ค้นพบกุญแจวิเศษซึ่งช่วยไขปัญหาลี้ลับ ส่วนที่ยืนย่ำอยู่ตรงที่ 2 คือ The Mupphets หนังแนวเด็กและครอบครัวอีกเรื่องของสุดสัปดาห์ ที่นำตัวละครหุ่นเช่นกบเขียว Kermit the Frog และหมูสาว Miss Piggy มาร่วมมือกับคน เพื่อช่วยกอบกู้โรงละคร Mupphet Theatre กลับคืนมา และแขกเหรื่อผู้ไปร่วมงานแต่งงานของสาวน้อย Bella กับ Edward แวมไพร์อายุ 108 ปียังไม่ยอมกลับบ้านง่ายๆ เพราะสามสัปดาห์ที่ผ่านมา The Twilight Saga Breaking Dawn – Part 1 ยังคงยืนรับแขกอยู่ที่อันดับ 1 พร้อมรับของขวัญแต่งงานในรูปรายได้มาแล้ว รวมกว่า 247 ล้านดอลล่าร์ด้วยกัน